CELEX: 62013TN0393
Language: hu
Date: 2013-08-01 00:00:00
Title: T-393/13. sz. ügy: 2013. augusztus 1-jén benyújtott kereset — SolarWorld és Solsonica kontra Bizottság

21.9.2013   
            
            
               HU
            
            
               Az Európai Unió Hivatalos Lapja
            
            
               C 274/21
            
         2013. augusztus 1-jén benyújtott kereset — SolarWorld és Solsonica kontra Bizottság
   (T-393/13. sz. ügy)
   2013/C 274/36
   Az eljárás nyelve: angol
   
      Felek
   
   
      Felperesek: SolarWorld AG (Bonn, Németország) és Solsonica SpA (Cittaducale, Olaszország) (képviselők: L. Ruessmann ügyvéd és J. Beck Solicitor)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               nyilvánítsa a keresetet elfogadhatónak és megalapozottnak;
            
         
               —
            
            
               semmisítse meg az 513/2013/EU bizottsági rendelet (1) 1. cikkének (2) bekezdését annyiban, amennyiben 2013. augusztus 6-ig elhalasztja a Kínából származó kristályos szilícium fotovillamos modulok, elemek és lemezek behozatalára vonatkozó teljes ideiglenes dömpingellenes vám alkalmazását;
            
         
               —
            
            
               kötelezze a tagállamok vámhatóságait, hogy 2013. június 6-tól alkalmazzák az 513/2013/EK bizottsági rendelet 1. cikke (2) bekezdésének ii. pontjában szereplő dömpingellenes vámtételeket;
            
         
               —
            
            
               kötelezze a Bizottságot, hogy fizessen a felperesek részére kártérítést annak mértékéig, hogy nem alkalmazták 2013. június 6-tól az 513/2013/EK bizottsági rendelet 1. cikke (2) bekezdésének ii. pontjában szereplő dömpingellenes vámtételeket;
            
         
               —
            
            
               a Bizottságot kötelezze az eljárás költségeinek a viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek négy jogalapra hivatkoznak.
   
               1.
            
            
               Az első az arra alapított jogalap, hogy az 513/2013/EK bizottsági rendelet 1. cikke (2) bekezdése i. pontjának elfogadása sérti az 1225/2009/EU rendelet (2) 7. cikkének (2) bekezdését
            
         
               2.
            
            
               A második az arra alapított jogalap, hogy a Bizottság nyilvánvalóan tévesen értékelte a tényeket, amikor az 513/2013/EK bizottsági rendelet 1. cikke (2) bekezdésének i. pontjával megkezdte az ideiglenes dömpingellenes intézkedések bevezetését.
            
         
               3.
            
            
               A harmadik az arra alapított jogalap, hogy a Bizottság nyilvánvalóan és súlyosan megsértette gondossági és gondos ügyintézésre vonatkozó kötelezettségét az 513/2013/EK bizottsági rendelet 1. cikke (2) bekezdése i. pontjának elfogadásával.
            
         
               4.
            
            
               A negyedik az arra alapított jogalap, hogy a Bizottság jogellenesen járt el az 513/2013/EK bizottsági rendelet 1. cikke (2) bekezdése i. pontjának elfogadása során, és ezzel kárt okozott a felpereseknek, amelyért az Európai Unió az EUMSZ 340. cikk (2) bekezdése alapján felelősséggel tartozik.
            
         
      (1)  A Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek és lemezek) behozatalára vonatkozó ideiglenes dömpingellenes vám kivetéséről és a Kínai Népköztársaságból származó vagy ott feladott e behozatal tekintetében nyilvántartásbavételi kötelezettség bevezetéséről szóló 182/2013/EU rendelet módosításáról szóló, 2013. június 4-i 513/2013/EU bizottsági rendelet (HL 2013. L 152., 5. o.).
   
      (2)  Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet (HL L 343., 51. o.).